recursal/SuperWikiNEXT-32B huggingface dataset:
"ম্যাকারনি অ্যান্ড চিজ" নামক মোড়কজাত খাদ্যের জন্য ইংরেজি ভাষায় লিখিত একটি নমুনা পুষ্টি তথ্যছক (মার্কিন খাদ্য ও ঔষধ প্রশাসনের নির্দেশনাসহ)
**পুষ্টি তথ্যছক** (ইংরেজি: Nutrition facts label বা Nutrition information panel) বিশ্বের বহু দেশে বেশির ভাগ মোড়কজাত খাদ্যদ্রব্যের মোড়কের উপরে মুদ্রিত বাধ্যতামূলক তথ্যের ছক যাতে ঐ খাদ্যে কী কী পুষ্টি উপাদান কী পরিমাণে আছে, তার একটি তালিকা ছকাকারে দেওয়া থাকে। বিশেষ করে খাদ্যশক্তি (ক্যালরি বা কিলোজুল এককে), স্নেহ পদার্থ, শর্করা, আমিষ ইত্যাদির পরিমাণ, দৈনিক চাহিদার শতকরা কতভাগ, ইত্যাদি সংক্রান্ত তথ্য থাকে। উন্নত বিশ্বের দেশগুলিতে সাধারণত বেশির ভাগ প্রক্রিয়াজাত খাদ্য যেমন রুটি, সিরিয়াল (খাদ্যশস্য থেকে প্রক্রিয়াজাত খাবার), টিনজাত ও হিমায়িত খাদ্য, জলখাবার, মিষ্টান্ন, পানীয়, ইত্যাদির মোড়কের গায়ে পুষ্টি তথ্যছক লাগানো বাধ্যতামূলক। এর বিপরীতে কাঁচা খাবার যেমন ফলমূল, শাক-সবজি ও মাছের সাথে এগুলি লাগানো বাধ্যতামূলক নয়।

পুষ্টি তথ্যছকগুলি পাঠ করে ক্রেতারা কী ধরনের খাদ্য ক্রয় করবেন ও খাবেন, সে ব্যাপারে স্বাস্থ্যকর সিদ্ধান্ত নিতে পারেন। বিশেষ করে মেদবহুল বা অতিস্থূল ব্যক্তিরা এ থেকে লাভবান হতে পারেন।

মার্কিন যুক্তরাষ্ট্রে প্রচলিত আদর্শ পুষ্টি তথ্যছকগুলি চারটি অংশ নিয়ে গঠিত। সবচেয়ে উপরের অংশে সাধারণত একজনকে পরিবেশন করার মতো পরিমাণ কত এবং প্রতিটি মোড়কে বা পাত্রে এই পরিমাণ দিয়ে কয়জনকে পরিবেশন করার মতো খাদ্য আছে, সেই পরিবেশন সংখ্যা দেওয়া থাকে। এর ঠিক নিচে দ্বিতীয় অংশটিতে প্রতিটি পরিবেশনে কত ক্যালরি খাদ্যশক্তি বিদ্যমান, তার হিসাব দেওয়া থাকে। এর নিচে তৃতীয় অংশটিতে একটি পরিবেশনে খাদ্যে উপস্থিত পুষ্টি উপাদানগুলির নাম ও ভরের একটি তালিকা দেওয়া থাকে; সাধারণত স্নেহ পদার্থ (সেগুলিকে সম্পৃক্ত স্নেহ পদার্থ এবং অসম্পৃক্ত আন্তঃস্নেহ পদার্থ বা ট্রান্সফ্যাট-এ বিভক্ত করা হতে পারে), কোলেস্টেরল, সোডিয়াম, শর্করা (আঁশ, প্রাকৃতিক চিনি, অতিরিক্ত সংযোজিত চিনি, ইত্যাদি উপশ্রেণীতে বিভক্ত), আমিষ, খাদ্যপ্রাণ (ভিটামিন) ও কিছু খনিজ (লোহা, পটাশিয়াম, ক্যালসিয়াম, ইত্যাদি) এই তালিকায় অন্তর্ভুক্ত থাকে। ডানপার্শ্বের চতুর্থ অংশটিতে প্রতিটি খাদ্য উপাদানের দৈনন্দিন চাহিদার শতকরা কতভাগ বিদ্যমান, তার উল্লেখ থাকে।

তথ্যসূত্র
---------

1. ↑  "Nutrition Facts Label Images for Download"। Fda.gov। ২০১১-০৯-২৩। সংগ্রহের তারিখ ২০১৩-০১-২৬।
2. ↑  "Food Labeling & Nutrition"। Federal Drug Administration। সংগ্রহের তারিখ ৮ মার্চ ২০২১।
3. ↑  "Understand the concept of calorie, the use of nutritional value on the food label, and methods to measure them"। Britannica.com। সংগ্রহের তারিখ ৮ মার্চ ২০২১।
4. ↑  "How to Understand and Use the Nutrition Facts Label"। Federal Drug Administration। সংগ্রহের তারিখ ৮ মার্চ ২০২১।
**হার্ডিঞ্জ ব্রিজ** বাংলাদেশের পাবনা জেলার ঈশ্বরদী উপজেলার পাকশী থেকে কুষ্টিয়া জেলার ভেড়ামারা উপজেলা পর্যন্ত যুক্তকারী একটি রেলসেতু। এটি বাংলাদেশের সবচেয়ে দীর্ঘ রেলসেতু হিসেবে পরিচিত। পাবনা জেলার পাকশী রেলস্টেশনের দক্ষিণে পদ্মা নদীর উপর এই সেতুটি অবস্থিত। এই সেতুর নির্মাণকাল ১৯০৯-১৯১৫। তৎকালীন ভাইসরয় লর্ড হার্ডিঞ্জের নাম অনুসারে এই সেতুর নামকরণ করা হয়। হার্ডিঞ্জ ব্রিজের দৈর্ঘ্য ১,৭৯৮.৩২ মিটার বা ৫৮৯৪ফুট বা ১.৮ কিমি। এর উপর দুটি ব্রড-গেজ রেললাইন রয়েছে।

অবস্থান
-------

হার্ডিঞ্জ ব্রিজ পাবনার ঈশ্বরদী উপজেলাধীন পাকশী ইউনিয়ন ও কুষ্টিয়ার ভেড়ামারা উপজেলার মাঝে পদ্মা নদীর উপর অবস্থিত। হার্ডিঞ্জ ব্রিজ ভেড়ামারা ও ঈশ্বরদী উপজেলার একটি ঐতিহ্যবাহী স্থাপনা।ভেড়ামারা উপজেলা সদর হতে প্রায় ৮.৫ কিমি উত্তরে এবং ঈশ্বরদী উপজেলার সদর হতে প্রায় ৮ কিমি দক্ষিণে পদ্মা নদীর উপর সেতুটি অবস্থিত।

ইতিহাস
------

হার্ডিঞ্জ ব্রিজের নির্মাণ কাজ (১৯১০)
১৮৮৯ খ্রিষ্টাব্দে তৎকালীন অবিভক্ত ভারত সরকার অসম, ত্রিপুরা, নাগাল্যান্ড ও উত্তরবঙ্গের সঙ্গে কলকাতার যোগাযোগ সহজতর করার লক্ষ্যে পদ্মা নদীর উপর ব্রিজ নির্মাণের প্রস্তাব করে। পরবর্তীতে ১৯০৮ খ্রিষ্টাব্দে সেতু নির্মাণের মঞ্জুরী লাভের পর ব্রিটিশ প্রকৌশলী স্যার রবার্ট গেইলস সেতুটি নির্মাণের দায়িত্ব গ্রহণ করেন।

১৯০৯ খ্রিষ্টাব্দে সেতু নির্মাণের সমীক্ষা শুরু হয়। ১৯১০-১১ খ্রিষ্টাব্দে পদ্মার দুই তীরে সেতু রক্ষার বাঁধ নির্মাণ হয়। ১৯১২ খ্রিষ্টাব্দে সেতুটির গাইড ব্যাংক নির্মাণের কাজ শুরু হয়। পাশাপাশি সেতুর গার্ডার নির্মাণের কাজ শুরু হয়। গার্ডার নির্মাণের জন্য কূপ খনন করা হয়। ২৪ হাজার শ্রমিক দীর্ঘ ৫ বছর অক্লান্ত পরিশ্রম করে ১৯১৫ খ্রিষ্টাব্দে সেতুটির নির্মাণ কাজ শেষ করেন। তৎকালীন অবিভক্ত ভারতের ভাইসরয় ছিলেন লর্ড হার্ডিঞ্জ। তার নামানুসারে সেতুটির নামকরণ করা হয় হার্ডিঞ্জ ব্রীজ। সেতুটির নির্মাণে ব্যয় হয়েছিল ৩ কোটি ৫১ লক্ষ ৩২ হাজার ১ শত ৬৪ টাকা। সেতুটির দৈর্ঘ্য ৫ হাজার ৮ শত ফুট। ব্রিজটিতে ১৫টি স্প্যান আছে। ১৯৭১ খ্রিষ্টাব্দে মুক্তিযুদ্ধের সময় সেতুটিতে বোমা ফেলা হলে ১২ নম্বর স্প্যানটি ক্ষতিগ্রস্ত হয়। যেগুলো পরে মেরামত করা হয়েছে।

হার্ডিঞ্জ ব্রিজ ঈশ্বরদী ভেড়ামারা সীমানায় পদ্মা নদীর উপর অবস্থিত। সেতুটি দিয়ে শুধু ট্রেন চলাচল করে। বাংলাদেশ রেলওয়ে সেতুটির রক্ষণাবেক্ষণ ও নিরাপত্তার দায়িত্বে রয়েছে। ২০১৫ খ্রিষ্টাব্দে এই হার্ডিঞ্জ ব্রিজ নির্মাণের শতবর্ষ পূর্ণ হয়।

চিত্রশালা
---------

* 
* 
* 
* 
* 
* 
* উদ্বোধনের দিনউদ্বোধনের দিন

তথ্যসূত্র
---------

1. 1 2  "Braithwaite and Kirk"। *গ্রেস'স গাইড*। সংগ্রহের তারিখ ১৫ আগস্ট ২০১৫।
2. ↑  "Hardinge Bridge"। *Structurae*। উইলহেম আর্নস্ট এবং সোন ভারলগ। ২৯ জুলাই ২০১৪। সংগ্রহের তারিখ ১৭ অক্টোবর ২০১৪।
3. 1 2  শতবর্ষে হার্ডিঞ্জ ব্রিজ

বহিঃসংযোগ
---------

* "শতবর্ষ পূর্ণ হলো ঐতিহ্যবাহী হার্ডিঞ্জ ব্রিজের"। *বিবিসি বাংলা*। ৪ মার্চ ২০১৫।

| * দে
* স
বাংলাদেশের সেতু |
| --- |
| সড়ক | 
* ক্বীন ব্রীজ
* খান জাহান আলী সেতু
* মারিখালী সেতু
* মেঘনা সেতু
* মেঘনা-গোমতী সেতু
* বুড়িগঙ্গা সেতু
* মুক্তারপুর সেতু
* লালন শাহ সেতু
* শাহ আমানত সেতু
* সৈয়দ নজরুল ইসলাম সেতু
* সোনাহাট সেতু

 |
| রেল | 
* কাউগাঁ রেল সেতু
* কাঞ্চন রেল সেতু
* খোয়াই রেলওয়ে সেতু
* চিরিরবন্দর রেল সেতু
* তিস্তা রেল সেতু
* টঙ্গী রেলওয়ে সেতু
* ফেঞ্চুগঞ্জ রেলওয়ে সেতু
* বঙ্গবন্ধু রেলওয়ে সেতু
* ভৈরব রেলওয়ে সেতু
* রহনপুর রেলসেতু
* রূপসা রেল সেতু
* হার্ডিঞ্জ ব্রিজ

 |
| মিশ্র | 
* কালুরঘাট সেতু
* পদ্মা সেতু
* বঙ্গবন্ধু সেতু

 |

প্রবেশদ্বার: সেতু বঙ্গ বাংলাদেশ
হোম ভিডিও ব্যবহারকারীদের কারো কারো কাছে চলচ্চিত্রের ডিভিডির সংগ্রহ রয়েছে। ডিভিডি হোম ভিডিও দেখার কয়েকটি উপায়ের মধ্যে একটি
**হোম ভিডিও** রেকর্ড করা মিডিয়া বিক্রি বা বাড়িতে দেখার জন্য ভাড়া করা হয়।  শব্দটি ভিএইচএস এবং বিটাম্যাক্স যুগ থেকে উদ্ভূত হয়েছে, যখন প্রধান মাধ্যম ছিল ভিডিওটেপ, কিন্তু এটি ডিভিডি, ব্লু-রে এবং স্ট্রিমিং মিডিয়ার মতো অপটিক্যাল ডিস্ক ফরম্যাটে চলে গেছে। একটি ভিন্ন ব্যবহারে, "হোম ভিডিও" বলতে অপেশাদার ভিডিও রেকর্ডিং বোঝায়, যা হোম মুভি নামেও পরিচিত৷ 

হোম-ভিডিও ব্যবসায় চলচ্চিত্র, টেলিভিশন ধারাবাহিক, টেলিফিল্ম এবং অন্যান্য অডিওভিজ্যুয়াল মিডিয়া বিভিন্ন ফরম্যাটে ভিডিও আকারে জনসাধারণের কাছে বিতরণ করা হয়। এগুলি হয় কেনা বা ভাড়া করা হয় এবং তারপরে ক্রেতাদের বাড়িতে ব্যক্তিগতভাবে দেখা হয়৷ এখন বেশিরভাগ প্রেক্ষাগৃহে মুক্তিপ্রাপ্ত ছবি ডিজিটাল মিডিয়াতে প্রকাশ করা হয়, অপটিক্যাল এবং ডাউনলোড-ভিত্তিক উভয়ই, ব্যাপকভাবে অপ্রচলিত ভিডিওটেপ মাধ্যমকে প্রতিস্থাপন করে। ২০০৬-এর হিসাব অনুযায়ী[হালনাগাদ] ভিডিও সিডি ফরম্যাট এশিয়ায় জনপ্রিয় ছিল। [*হালনাগাদ প্রয়োজন*] ২০১০-এর দশকের শেষের দিকে এবং ২০২০-এর দশকের গোড়ার দিকে ডিভিডিগুলি ধীরে ধীরে জনপ্রিয়তা হারাচ্ছে, যখন স্ট্রিমিং মিডিয়া তার শ্রোতাদের মূলধারায় পরিণত হয়েছিল, যেহেতু দর্শকদের বেশিরভাগেরই ইন্টারনেট সংযোগ রয়েছে।

ইতিহাস
------

আরও দেখুন
---------

* কপিরাইট
* ডিরেক্ট-টু-ভিডিও
* চলচ্চিত্র বিতরণ
* হোম সিনেমা
* লেজারডিস্ক
* ভিডিও ক্যাসেট রেকর্ডার
* ডিভিডি
* নীল রশ্মি
* ক্যাপাসিট্যান্স ইলেকট্রনিক ডিস্ক
* স্ট্রিমিং মিডিয়া

তথ্যসূত্র
---------

1. ↑  "home video"। *Merriam-Webster*। সংগ্রহের তারিখ এপ্রিল ২৯, ২০২০।
2. ↑  "home video"। *Collins English Dictionary*। সংগ্রহের তারিখ এপ্রিল ২৯, ২০২০।
**উপমা**, **উপ্পুমাভু** বা **উপ্পিট্টু** হল ভারতীয় উপমহাদেশ থেকে উদ্ভূত একটি খাবার, যা কেরালা, অন্ধ্র প্রদেশ, তামিলনাড়ু, তেলেঙ্গানা, কর্ণাটক, মহারাষ্ট্রীয় এবং শ্রীলঙ্কান তামিল অঞ্চলের জনপ্রিয় প্রাতঃরাশ। সুজি বা মোটা চালের আটা দিয়ে উপমা রান্না করা হয়। ব্যক্তিগত পছন্দের উপর নির্ভর করে রান্নার সময় বিভিন্ন মশলা এবং সবজি যোগ করা হয়।

ব্যুৎপত্তি
----------

উপমার বিভিন্ন নাম *উপপু* শব্দের সংমিশ্রণ থেকে উদ্ভূত। তামিল ভাষায় উপ্পু শব্দের অর্থ লবণ এবং তামিল ভাষায় *মাভু* মানে মাটিতে চাষ করা শস্যের খাবার। উত্তর ভারতে খাবারটিকে *উপমা* বলা হয়। মহারাষ্ট্রে মারাঠি ভাষায় এই পদের ঐতিহ্যগত নাম ছিল *সানজা* ।

| ভাষা | রোমান ট্রান্সলিটারেশন | নেটিভ ইউনিকোড |
| --- | --- | --- |
| গুজরাটি | উপমা | শিক্ষামা |
| কন্নড় | উপিত্তু, খারাবাথ | ಉಪ್ಪಿಟ್ಟು, ಖಾರಬಾತ್ |
| তামিল | উপপুমা | உப்புமா |
| মালায়লাম | উপুমাভু | ഉപ്പുമാവ് |
| তেলুগু | উপমা, উপপিন্ডি | ఉప్మా, ఉప్పిండి |
| মারাঠি | সানজা, আপীট, উপমা | সাজা, उप्पीट/উপমা |
| কোঙ্কনি | রুলানভ | রুলাভ |
| হিন্দি | উপমা | উপমা |
| ওডিয়া | উপমা | ଉପମା |
| বাংলা | উপমা | উপমা |

উপাদান এবং প্রস্তুতি
--------------------

উপমা রান্নায় প্রথমে সুজিকে (ভারতে *রাভা* বা *সুজি* বলা হয়) হালকা শুকনো ভেজে তৈরি করা হয়। তারপর সুজি আগুন থেকে নামিয়ে আলাদা করে রাখা হয় এবং একটি প্যানে মশলা, ডাল, পেঁয়াজ, আদা ইত্যাদি তেল বা ঘি দিয়ে ভাজতে হয়। এরপর সুজিটি সেই প্যানেই ঢালা হয় এবং পুঙ্খানুপুঙ্খভাবে ভাজা মশলাটির সাথে মিশ্রিত করা হয়। এরপর ফুটন্ত জল যোগ করা হয় এবং মিশ্রণটি নাড়তে হয় যতক্ষণ না সুজি জল শোষণ করে নরম তুলতুলে হয়ে যায়।

উপমা তৈরির বিভিন্ন উপায় রয়েছে। বিভিন্ন প্রকার উপমায় ভিন্ন ভিন্ন মশলা এবং শাকসবজি যোগ করা হয়। রন্ধন শৈলী ও উপাদানের প্রকারভেদে উপমার প্রকৃতিও উল্লেখযোগ্যভাবে পরিবর্তিত হতে পারে। রান্নায় কতটা জল যোগ করা হয়েছে এবং কতক্ষণ মিশ্রণটিকে আগুনে রান্না করা হয়েছে তার উপর উপমার প্রকৃতি নির্ভর করে।

 সুজি দিয়ে তৈরি উপমা
 গম উপমা
 নারকেলের চাটনির সাথে ভাঙ্গা চাল বা খুদের উপমা

তথ্যসূত্র
---------

1. ↑  Pandya, M. (১৯৮৫)। *Indian Vegetarian Cooking*। Inner Traditions/Bear। পৃষ্ঠা 164। আইএসবিএন 978-0-89281-342-1। সংগ্রহের তারিখ ২৬ জানুয়ারি ২০১৮।
2. ↑  "Poha or upma? Shabana Azmi and Twitter divided over breakfast dish"। *Hindustan Times*। ৯ অক্টোবর ২০১৭।
3. ↑  Burrow, T. (Thomas); Emeneau, M. B. ; 1904-; (Murray Barnson) (১৯৮৪)। "A Dravidian etymological dictionary."। *dsalsrv04.uchicago.edu*। সংগ্রহের তারিখ ২০১৯-০৬-২৪। [*স্থায়ীভাবে অকার্যকর সংযোগ*]
4. ↑  Dubey, Krishna Gopal (২০১০-০৯-২৭)। *THE INDIAN CUISINE* (ইংরেজি ভাষায়)। PHI Learning Pvt. Ltd.। আইএসবিএন 9788120341708।
5. ↑  "Upma: Here's All You Need To Know About The Traditional Indian Breakfast Dish"। *NDTV Food*। সংগ্রহের তারিখ ২০১৯-০৬-২৪।
**হোসে মিগেল পিয়েন্দিবেনে ফেরারি** (স্পেনীয়: José Piendibene, স্পেনীয় উচ্চারণ: [xosˈe pjˌendiβˈene]; ৫ জুন ১৮৯০ – ১২ নভেম্বর ১৯৬৯; **হোসে পিয়েন্দিবেনে** নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

পিয়েন্দিবেনে ১৯০৯ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৩ সাল পর্যন্ত তিনি সর্বমোট ৪৩ ম্যাচে ২২টি গোল করেছিলেন। তিনি উরুগুয়ের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯২০ এবং ১৯২১) অংশগ্রহণ করেছিলেন, যার মধ্যে, ১৯১৬, ১৯১৭ এবং ১৯২০ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

পিয়েন্দিবেনে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হোসে মিগেল পিয়েন্দিবেনে ফেরারি ১৮৯০ সালের ৫ই জুন তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৯ সালের ১২ই নভেম্বর তারিখে, উরুগুয়েতে ৭৯ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯০৯ | ১ | ০ |
| ১৯১০ | ৫ | ৪ |
| ১৯১১ | ৬ | ৪ |
| ১৯১২ | ৪ | ০ |
| ১৯১৩ | ২ | ১ |
| ১৯১৪ | ৩ | ১ |
| ১৯১৫ | ৩ | ৩ |
| ১৯১৬ | ৬ | ২ |
| ১৯১৮ | ১ | ০ |
| ১৯১৯ | ২ | ৩ |
| ১৯২০ | ৬ | ২ |
| ১৯২১ | ৩ | ১ |
| ১৯২৩ | ১ | ১ |
| সর্বমোট | ৪৩ | ২২ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই।
* {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে হোসে পিয়েন্দিবেনে (ইংরেজি) উইকিউপাত্তে এটি সম্পাদনা করুন

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**হোসে পেরেস** (স্পেনীয়: José Pérez, স্পেনীয় উচ্চারণ: [xosˈe pˈeɾeθ]; ৩০ নভেম্বর ১৮৯৭ – ৫ ডিসেম্বর ১৯২০) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

পেরেস ১৯১৩ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২১ সাল পর্যন্ত তিনি সর্বমোট ৩১ ম্যাচে ৬টি গোল করেছিলেন। তিনি উরুগুয়ের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২০) অংশগ্রহণ করেছিলেন, যার মধ্যে ১৯১৬, ১৯১৭ এবং ১৯২০ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

পেরেস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হোসে পেরেস ১৮৯৭ সালের ৩০শে নভেম্বর তারিখে উরুগুয়েতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯২০ সালের ৫ই ডিসেম্বর তারিখে, উরুগুয়েতে ২৩ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১৩ | ৪ | ১ |
| ১৯১৪ | ১ | ০ |
| ১৯১৫ | ৩ | ০ |
| ১৯১৬ | ৪ | ১ |
| ১৯১৭ | ৫ | ০ |
| ১৯১৮ | ৪ | ০ |
| ১৯১৯ | ৬ | ১ |
| ১৯২০ | ৩ | ৩ |
| ১৯২১ | ১ | ০ |
| সর্বমোট | ৩১ | ৬ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই।
* {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে হোসে পেরেস (ইংরেজি) উইকিউপাত্তে এটি সম্পাদনা করুন
**মফিজুল ইসলাম** বাংলাদেশ সিভিল সার্ভিসের একজন প্রাক্তন সিনিয়র সচিব। তিনি বাস্তবায়ন পরিবীক্ষণ ও মূল্যায়ন বিভাগের সচিব, বাণিজ্য মন্ত্রণালয়ের সচিব ও সিনিয়র সচিব এবং বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করেছেন।

প্রাথমিক জীবন ও শিক্ষা
----------------------

মফিজুল ঢাকা জেলার বাড্ডা থানার সাতারকুলে জন্মগ্রহণ করেন। বর্ণাঢ্য শিক্ষা জীবনের অধিকারী জনাব মোঃ মফিজুল ইসলাম বাড্ডা আলাতুন্নেসা উচ্চ বিদ্যালয় থেকে এস এস সি এবং আদমজী ক্যান্টনমেন্ট কলেজ থেকে এইচ এস সি পরীক্ষায় বিজ্ঞান বিভাগে কৃতিত্বের সাথে উত্তীর্ণ হন। তিনি ঢাকা বিশ্ববিদ্যালয়ের বাংলা বিভাগে কৃতিত্বের স্বাক্ষর রেখে স্নাতক (সম্মান) ও স্নাতকোত্তর ডিগ্রী লাভ করেন।। তিনি যুক্তরাষ্ট্রের হার্ভার্ড বিশ্ববিদ্যালয় এর অধীনে হার্ভার্ড কেনেডি স্কুল থেকে 'Leadership for the 21st Century' কোর্স সম্পন্ন করেন।

কর্মজীবন
--------

মফিজুল ইসলাম বিসিএস ১৯৮৪ নিয়মিত ব্যাচের প্রশাসন ক্যাডারের একজন কর্মকর্তা হিসেবে প্রশাসনের বিভিন্ন স্তরে কাজ করেছেন। জেলা প্রশাসক ও জেলা ম্যাজিস্ট্রেট হিসেবে কাজ করেছেন মৌলভীবাজার জেলায়। তিনি সমবায় অধিদপ্তরের নিবন্ধক ও মহাপরিচালক, পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগের ভারপ্রাপ্ত সচিব ও সচিব, বাণিজ্য মন্ত্রণালয়ের সচিব ও সিনিয়র সচিব ছিলেন। ২০১৮ সালে তিনি জাতীয় শুদ্ধাচার পুরস্কার লাভ করেন। সরকারি চাকরি থেকে অবসরের পর তিনি বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করেন।

তিনি বাংলাদেশ স্কাউটসের কার্যক্রমের সাথে নিজেকে দীর্ঘদিন আত্মনিয়োগ করেছেন। তিনি বাংলাদেশ স্কাউটসের স্পেশাল ইভেন্টস বিষয়ক জাতীয় কমিটির সভাপতি হিসেবে দায়িত্ব পালন করছেন।

অর্জন
-----

তিনি সরকারি দায়িত্ব পালনকালে সততা, দক্ষতা ও যোগ্যতার স্বাক্ষর রেখেছেন। তিনি ২০১৬-১৭ অর্থবছরে ই-গভর্নেস, আর্থিক বিধিবিধান প্রতিপালন, স্বচ্ছতা, জবাবদিহিতা ও সুশাসন নিশ্চিতকরণ এবং উদ্ভাবনী মনোবৃত্তি, শুদ্ধাচার অনুশীলন, সচেতনতা বৃদ্ধি ও প্রশিক্ষণ প্রদানে বিশেষ ভূমিকা রাখা য় তিনি সকল সিনিয়র সচিব ও সচিবদের মধ্য থেকে শ্রেষ্ঠ হিসেবে মাননীয় প্রধানমন্ত্রীর কাছ থেকে ৪ জুলাই ২০১৮ জাতীয় শুদ্ধাচার পুরস্কার গ্রহণ করেন।

২০১৬-২০১৭ সালে সকল মন্ত্রণালয় ও বিভাগের মাঝে বার্ষিক কর্মসম্পাদন চুক্তি (APA) বাস্তবায়নের মাধ্যমে সর্বোচ্চ স্কোর লাভ করে তিনি প্রথম স্থান অধিকার করে মাননীয় প্রধানমন্ত্রীর নিকট হতে পুরষ্কার গ্রহণ করেন।

একই সাথে দুটি পুরষ্কার বাংলাদেশের প্রশাসন ইতিহাসে প্রথম।

তিনি বাংলাদেশ স্কাউটস এর সর্বোচ্চ পদক "রৌপ্য ব্যাঘ্র" পদকে ভূষিত হয়েছেন।

তথ্যসূত্র
---------

1. ↑  "প্রতিযোগিতা কমিশনে নতুন চেয়ারম্যান"। *বাংলা ট্রিবিউন*। ২৯ অক্টোবর ২০১৯। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।
2. ↑  "সিনিয়র সচিব হলেন মফিজুল ইসলাম"। *রাইজিংবিডি.কম*। ১৪ জুলাই ২০১৯। সংগ্রহের তারিখ ৮ নভেম্বর ২০২২।
3. 1 2  "চেয়ারপার্সন"। *বাংলাদেশ প্রতিযোগিতা কমিশন*। ১৫ জুন ২০২১ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।
4. ↑  "সিনিয়র সচিব হলেন মফিজুল ইসলাম"। *জাগোনিউজ২৪.কম*। ১৪ জুলাই ২০১৯। সংগ্রহের তারিখ ৮ নভেম্বর ২০২২।
5. ↑  "প্রতিযোগিতা কমিশনের নতুন চেয়ারম্যান"। *সময়ের আলো*। ৩১ অক্টোবর ২০১৯। সংগ্রহের তারিখ ৮ নভেম্বর ২০২২।
**ম্যাক্স কিউ** (ইংরেজি: Max q) হচ্ছে এমন একটি অবস্থা যেখানে কোন একটি আকাশযানের বায়ুমন্ডলীয় উড্ডয়ন সর্বোচ্চ ডায়নামিক চাপে পৌঁছে। এই ডায়নামিক চাপ আকাশযানের ডিজাইনে একটি গুরুত্ব পুরণ ফ্যাক্টর কারণ আকাশযান/মহাকাশযানের এরোডাইনামিক গাঠনিক লোড এই ডায়নামিক চাপের সমানুপাতিক। এই ঘটনা আকাশযানের উড্ডয়ন এনভেলোপে সীমা আরোপ করতে পারে। 
এই ডায়নামিক চাপকে কিউ(ইংরেজি 'q' অক্ষর) দ্বারা প্রকাশ করা হয়,
গাণিতিকভাবে সমীকরণটি নিম্নরূপ-

{\displaystyle q={\tfrac {1}{2}}\,\rho \,v^{2},}.

এখানে 'রো' হচ্ছে স্থানীয় বায়ুর ঘনত্ব আর 'v' হচ্ছে আকাশযানের/মহাকাশযানের বেগ(velocity); এখানে এই ডায়নামিক চাপকে আকাশযানের /মহাকাশযানের সাপেক্ষ বায়ুর গতিশক্তির ঘনত্ব হিসেবে প্রকাশ করা যায়। একটি রকেটের ভূমি থেকে মহাশূন্যে যাওয়ার সাপেক্ষে ডায়নামিক চাপ হচ্ছে,

১।লিফট-অফ এর সময় শূন্য, এই সময় বায়ুর ঘনত্ব 'রো' অনেক উচ্চ কিন্তু যানের বেগ,v=0.

২। বায়ুমন্ডলের বাইরে শূন্য, যেখানে বায়ুর ঘনত্ব 'রো'=শূন্য, কিন্তু গতিবেগ 'v' অনেক উচ্চ।

৩। প্রদত্ত পরিমাপগুলোর ভিত্তিতে, সবসময়ই পরিমাপ হবে অ-নেতিবাচক।
সুতরাং উপরের আলোচনার ভিত্তিতে আমরা এই সিদ্ধান্তে আসতে পারি যে 'রোলে'র উপপাদ্য অনুযায়ী সবসময়ই একটি বিন্দু থাকবে যেখানে ডায়নামিক চাপ সবসময়ই সর্বোচ্চ হবে।
অন্যকথায়, গতি বাড়ার সাথে সাথে ডায়নামিক চাপের পরিবর্তনের মান বায়ুর ঘনত্ব বাড়ার সাথে সাথে ডায়নামিক চাপের মানের পরিবর্তনেেের চেয়ে সবসময় বেশি।ম্যাক্স কিউ তে পৌছার পর ঘটে এর উল্টো। তখন বায়ুর ঘনত্ব কমার সাথে সাথে এর মান কমতে থাকে। কমতে কমতে শুন্য ঘনত্বে ম্যাক্স কিউ এর মান শূন্যে পৌছায়।

রকেট উৎক্ষেপণের উদাহরণ
----------------------

ধরা যাক একটি সাধারণ স্পেস শাটল 
উৎক্ষেপণেেের সময় ০.৩২ ম্যাক্স কিউ মান হয় বায়ুমন্ডলের প্রায় ১১ কি.মি (৩৫,০০০ ফিট) উচ্চতায়।
.
স্পেস শাটলের তিনটি মূল ইঞ্জিনকে পুনরায় থ্রোটল করা হয় তাদের মূল ধাক্কার ৬০-৭০% হারে;(পেলোডের উপর নির্ভরশীল) যখন ডায়নামিক চাপ সবচেয়ে বেশি ম্যাক্স কিউ তে পৌছায়।<.
একটি সাধারণ এপোলো উতক্ষেপনের সময় ম্যক্স কিউ (০.৩ এটমস্ফিয়ার এর উপর) ঘটে তাও ১৩ থেকে ১৪ কিমি উচুতে (৪৩,০০০-৪৫,০০০ ফিট)।<.
<. 
স্পেস এক্স ফ্যালকন নয় মিশনেও প্রায় একই মান পাওয়া গেছে।
<.
ম্যাক্স কিউ এর বিন্দু হচ্ছে সবচেয়ে উচু মাইলফলক রকেট নিক্ষেপের সময় যেখানে একটি এয়ারফ্রেম তার সর্বোচ্চ যান্ত্রিক স্ট্রেস এ পৌছায়।

আরো দেখুন
---------

প্রেন্ডেল গ্লুয়ার্ট সিংগুলারিটি

আদর্শ গ্যাস সূত্র

তথ্যসূত্র
---------

1. ↑  Jackson, Doglas T (06 May, 2001)। [www.aerospaceweb.org "Space Shuttle Max-Q"] `|ইউআরএল=` এর মান পরীক্ষা করুন (সাহায্য)। *aerospaceweb.org*। Aerodynamics Questions।  অজানা প্যারামিটার `|access date=` উপেক্ষা করা হয়েছে (`|access-date=` ব্যবহারের পরামর্শ দেয়া হচ্ছে) (সাহায্য); এখানে তারিখের মান পরীক্ষা করুন: `|তারিখ=` (সাহায্য)
2. ↑  Anna,Heidi (২০০৭-০৮-০৮)। [www.nasa.gov "Launch Blog"] `|ইউআরএল=` এর মান পরীক্ষা করুন (সাহায্য)।  অজানা প্যারামিটার `|Retrived=` উপেক্ষা করা হয়েছে (সাহায্য)
3. ↑  Woods,David, O'Brien, Frank(2005-08-21)Apollo 8,Day 1:Launch and Ascent To Earth Orbit, Apollo Flight Journal. NASA.Retrived 2007-02-14.
4. ↑  Brandt, Tim, Woods David(2004-10-29), Apollo 16,Day One Part One:Launch and Reaching Earth Orbit.Apollo Flight Journal. NASA.Retrieved 2007-02-14.
5. ↑  Starlink Mission(the moment Falcon 9 goes through MAX-Q at an altitude of 12.7 km.
**ইবনে আবেদিন** (আরবি: ابن عابدين), পুরো নাম **মুহাম্মাদ আমিন বিন ওমর বিন আবদিল আজিজ আবিদিন আল-দামিশকি** (আরবি : محمد أمين بن عمر بن عبد العزيز عابدين الدمشقي - ইংরেজি :*Muhammad Amin bin Omar bin Abdul Aziz Abidin Al-Demsaky*); তিনি **ইবনে আবেদিন শামি** নামে সুপরিচিত। তিনি ছিলেন একজন বিশিষ্ট ইসলামী পণ্ডিত। যারা ওসমানি যুগে সিরিয়ার দামেস্ক শহরে বাস করতেন তাদের মধ্যে তিনি একজন অন্যতম ইসলামি আইনবিদ। তিনি ছিলেন হানাফি মাজহাব এর সুন্নী পণ্ডিত। তিনি আমিন আল-ফতোয়া উপাধিধারী একজন রাষ্ট্রীয় কর্মকর্তা ছিলেন। এর অর্থ হল তিনি হলেন সেই মুফতি যার কাছে দামেস্কে আইনি প্রশ্ন থাকলে লোকেরা যেতেন।

শৈশব
----

ইবনে আবিদীন ১৭৮৪ সালে দামেস্কে জন্মগ্রহণ করেন। তার পরিবার পণ্ডিতদের একটি দীর্ঘ বংশ পরম্পরায় ছিল এবং তাই তারা সম্মানিত ছিলেন। তিনি খুব অল্প বয়সে কুরআন অধ্যয়ন করেছিলেন এবং তিনি প্রায় ১২ বছর বয়সে তার প্রথম শিক্ষক শায়খ মুহাম্মাদ আল-কুজবারী আল-কবীরের কাছ থেকে তার প্রথম সাধারণ ডিগ্রি অর্জন করেছিলেন। কথিত আছে যে তিনি পরিপক্ক হওয়ার আগেই কুরআন মুখস্থ করেছিলেন। তিনি অত্যন্ত দৃঢ়প্রতিজ্ঞ ছাত্র ছিলেন। তার পিতার দোকানে কোরআন তেলাওয়াত করার পর এবং এর জন্য সমালোচনা পাওয়ার পর, তিনি তার কাজকে নিখুঁত করার চেষ্টা করেছিলেন এবং বেশ কয়েকজন বিখ্যাত পণ্ডিতের অধীনে জোরালোভাবে অধ্যয়ন করেছিলেন। অনেক পরিশ্রমের পর, তিনি অনুমোদনের চারটি ডিগ্রি অর্জন করেন।

তথ্যসূত্র
---------

1. ↑  Calder, Norman. "The" ʿUqūd rasm al-muftī" of Ibn ʿĀbidīn." Bulletin of the School of Oriental and African Studies, University of London (2000): 215-228. "Muhammad Amin b. 'Umar Ibn 'Abidin was a Hanafi-Maturidi jurist of the eighteenth and nineteenth centuries."
2. ↑
**জাকোমো রাস্পাদোরি** (ইতালীয়: Giacomo Raspadori; জন্ম: ১৮ ফেব্রুয়ারি ২০০০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।

২০১৬ সালে, রাস্পাদোরি ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইতালির বয়সভিত্তিক দলের হয়ে খেলার পর, তিনি ২০২১ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৭ ম্যাচে ৫টি গোল করেছেন।

প্রারম্ভিক জীবন
---------------

জাকোমো রাস্পাদোরি ২০০০ সালের ১৮ই ফেব্রুয়ারি তারিখে ইতালির বেন্তিভোয়লিয়োতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

রাস্পাদোরি ইতালি অনূর্ধ্ব-১৭, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৫ বছরে ৩৬ ম্যাচে অংশগ্রহণ করে ৯টি গোল করেছেন।

পরিসংখ্যান
----------

### আন্তর্জাতিক

*২৫ এপ্রিল ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ইতালি | ২০২১ | ৭ | ১ |
| ২০২২ | ১০ | ৪ |
| সর্বমোট | ১৭ | ৫ |

তথ্যসূত্র
---------

1. ↑  "Team 2022/23 – SSC Napoli" [দল ২০২২/২৩ – সোচেতা স্পোর্তিভা কালচো নাপোলি]। *sscnapoli.it* (ইতালীয় ভাষায়)। নাপোলি: সোচেতা স্পোর্তিভা কালচো নাপোলি। ২৪ মে ২০২২। ২৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২৩।
2. ↑  "NAPOLI" [নাপোলি]। *legaseriea.it* (ইংরেজি ভাষায়)। সেরিয়ে আ। ২৪ এপ্রিল ২০২৩। ২৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২৩।

বহিঃসংযোগ
---------


উইকিমিডিয়া কমন্সে **জাকোমো রাস্পাদোরি** সংক্রান্ত মিডিয়া রয়েছে।

* জাকোমো রাস্পাদোরি – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে জাকোমো রাস্পাদোরি (ইংরেজি) উইকিউপাত্তে এটি সম্পাদনা করুন
* সকারবেসে জাকোমো রাস্পাদোরি (ইংরেজি) উইকিউপাত্তে এটি সম্পাদনা করুন
* বিডিফুটবলে জাকোমো রাস্পাদোরি (ইংরেজি) উইকিউপাত্তে এটি সম্পাদনা করুন
* ইইউ-ফুটবলে জাকোমো রাস্পাদোরি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে জাকোমো রাস্পাদোরি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জাকোমো রাস্পাদোরি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জাকোমো রাস্পাদোরি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে জাকোমো রাস্পাদোরি (ইংরেজি) উইকিউপাত্তে এটি সম্পাদনা করুন
**দিল্লিতে ধোঁয়াশা** বলতে ভারতের রাজধানী শহর নতুন দিল্লি এবং তার আশেপাশের অঞ্চলে (তথা ভারতের জাতীয় রাজধানী অঞ্চলের) বায়ু-দূষণের কারণে নিয়মিতভাবে সৃষ্ট ধোয়াঁশাকে বোঝায়। এই সময় বায় দূষণ পিএম ২.৫ এবং পিএম ১০ উভয় মাত্রার স্তরের উপরে ছিল।  এটি ১৯৯৯ সালের পর থেকে দিল্লিতে বায়ুগত মানের সবচেয়ে খারাপ মাত্রা হিসাবে রিপোর্ট করা হয়েছে।

কম দৃশ্যমানতা শহর জুড়ে দুর্ঘটনা ঘটেছে, বিশেষ করে যমুনা এক্সপ্রেসওয়েতে ২৪ টি গাড়ির দুর্ঘটনা ঘটেছে। 

"গ্রেট স্মগ" জনসাধারণের পরিবহনের স্থগিত এবং বিলম্বের কারণ হয়ে দাঁড়ায়, প্রাথমিকভাবে ট্রেন এবং বিমান পরিষেবা বন্ধ হয়ে যায়, যার ফলে জনগণকে অনেক যাতায়াত সমস্যার মধ্যে পরতে হয়েছিল।

পটভূমি
------

### দূষণের উৎস

বর্তমান ঠান্ডা আবহাওয়া, স্থায়ী বায়ুতে আটকানো ধোঁয়ার প্রাথমিক উৎসগুলি হল দার্য্য বস্তু, হালকা বর্জ্য, সড়কের ধুলো, বিদ্যুৎ কেন্দ্র, কারখানা এবং যানবাহন।

বায়ু মানের পিএম ২.৫ এবং পিএম ১০ পরিমাণে বায়ুতে সাসপেন্ডেড দ্বারা পরিমাপ করা যায়। ৭ নভেম্বর, ২০১৭ তারিখে দিল্লিতে পিএম ২.৫ মাত্রা বেড়ে দাঁড়ায় ৯৯৯, প্রস্তাবিত ৬০ মাইক্রোগ্রামের চেয়ে অনেক বেশি। একই সময়ে পিএম ১০ মাত্রা ৯৯৯-এর লক্ষ্যমাত্রা (মনিটরের জন্য সর্বাধিক মাত্রা) এর পরিবর্তে ১০০ এর প্রস্তাবিত সীমা।

আবার ৮ নভেম্বর ২০১৭ সালে পিএম ২.৫ মাত্রা ৪৪৯ পর্যন্ত উন্নীত (প্রস্তাবিত ৬০ মাইক্রোগ্রাম) হয়েছিল। একই সময়ে পিএম ১০ শট ৬৬৩ পর্যন্ত উন্নীত হয়।

### আবহাওয়া

এই সময়ের মধ্যে দিল্লিতে তাপমাত্রা ছিল ১৫ থেকে ২৯ ডিগ্রী সেন্টিগ্রেড (~ ৬৬ ডিগ্রী ফারেনহাইট)।

তথ্যসূত্র
---------

1. ↑  Sweta Goswami (৭ নভেম্বর ২০১৭)। "Delhi's worst smog yet wakes up govt, emergency measures announced"। Hindustan Times।
2. ↑  Express Web Desk (২ নভেম্বর ২০১৭)। "Delhi wakes up to hazardous pollution levels, reduced visibility due to smog"। Indian Express।
3. ↑  PTI (৮ নভেম্বর ২০১৭)। "Delhi pollution: Government issues health advisory as smog chokes city"। Hindustan Times।
4. ↑  "Blinding Smog Causes 24-Vehicle Pile-Up On Expressway Near Delhi"। *NDTV.com*। সংগ্রহের তারিখ ২০১৭-১১-০৯।
5. ↑  "Delhi wakes up to dense smog; train services suspended due to low visibility"। *www.timesnownews.com*। Times Now Bureau। ৬ নভেম্বর ২০১৭। সংগ্রহের তারিখ ২০১৭-১১-০৯।
6. ↑  Express Web Desk (১ নভেম্বর ২০১৭)। "Diwali effect: Pollution worsens, particulate matter soars in Delhi"। Indian Express।
7. ↑  "Delhi Smog and band aid efforts to patch it"। theindependent.in। ৮ নভেম্বর ২০১৭।

বহিঃসংযোগ
---------
**সুধারানী রঘুপতি** একজন উল্লেখযোগ্য ভারতীয় ধ্রুপদী নৃত্যশিল্পী। তিনি ১৯৮৮ সালে পদ্মশ্রী এবং ১৯৮৪ সালে কেন্দ্রীয় সংগীত নাটক আকাদেমি পুরস্কার পেয়েছিলেন। 

জীবিত প্রতিভা" হিসাবে প্রশংসিত, তিনি 1956 সাল থেকে ভারতে অভিনয় করেছেন এমন বিরল ভারতনাট্যম নৃত্যশিল্পীদের একজন। পুলকান ও ক্রুশ্চেভ, ইরানের শাহ, ইথিওপিয়ার সম্রাট, আফগানিস্তানের রাজা, জু লই, হো চি মিন প্রমুখ। পণ্ডিত জওহরলাল নেহেরু এবং ইন্দিরা গান্ধীর উদ্বোধনেও তিনি অভিনয় করেছেন।

শিক্ষা
------

মহীশূর বিশ্ববিদ্যালয় থেকে দর্শন ও সমাজবিজ্ঞানে ডিগ্রি। কেপি কিতাপ্পা পিল্লাই, মার্কিন যুক্তরাষ্ট্র ভরতনাট্যম কৃষ্ণ রাও এবং মাইলাপোর গৌরী আমলের মতো প্রতিভাবান গুরুদের সাথে পড়াশোনা করেছিলেন। কার্ন্যাটিক সংগীতের তাঁর প্রশিক্ষণটি বেহালা অভিনেতা ডি সৌদিয়া এবং ভাইয়েগারা, বিদওয়ান মাদুরাই এন। কৃষ্ণনের অধীনে ছিল।

তিনি প্রথম ভারতীয় যিনি মার্কিন যুক্তরাষ্ট্রের ভার্জিনিয়ায় র‌্যান্ডল্ফ স্টেট উইমেনস কলেজে ভর্তি হন 1964-65 সালে। তিনি আন্তর্জাতিক ছাত্র হিসাবে স্পনসর ছিল। মার্থা গ্রাহাম বিশ্ব নাচ, থিয়েটার এবং আধুনিক নৃত্যে বিশেষ পারদর্শী। এটিই তিনি এলেনর স্ট্রুপ্পার কাছ থেকে শিখেছিলেন। এলেন সেন্ট ভিনসেন্টের কাছ থেকে পাশ্চাত্য সংগীত শিখেছিলেন।

প্রতিভাবান শিল্পী, ১৯৮১ সালের ডিসেম্বরে মানবাধিকার দিবস উপলক্ষে নিউইয়র্কের জাতিসংঘ সদর দফতরে তৎকালীন-সাধারণ সম্পাদক কার্ট ওয়াল্ডহাইমের আমন্ত্রণে তিনি পারফর্ম করার সুযোগ পান। তাঁর টেলিভিশন সিরিজ 'পরাদানজালি' প্রথম দূরদর্শনে 1981 সালে প্রচারিত হয়েছিল (13 টি পর্ব)। এটি ভরতনাট্যমের প্রশংসা এবং নাচের ক্ষেত্রে তাঁর অন্যতম গুরুত্বপূর্ণ অবদান।

শো
--

তিনি বহু জাতীয় ও আন্তর্জাতিক সেমিনারে অংশ নিয়েছেন। এছাড়াও, তিনি বেশ কয়েকটি সাংস্কৃতিক দলের বোর্ডেও কাজ করেছেন। ১৯৯৯ থেকে ২০০২ সাল পর্যন্ত তিনি নয়াদিল্লিতে সংস্কৃতি সম্পদ ও প্রশিক্ষণ কেন্দ্রের সহ-সভাপতি ছিলেন। ডিসেম্বর মাসে, তিনি নিউইয়র্কের কোলগেট বিশ্ববিদ্যালয় কর্তৃক সিনিয়র টিচিং ফেলো অফ ইন্ডিয়ান স্টাডিজ হওয়ার গৌরব অর্জন করেছিলেন।

সুধারাণী রঘুপতি ১৯ 1970০ সালে প্রতিষ্ঠিত, "শ্রী পরধালয়" একটি চারুকলা ইনস্টিটিউট। তাঁর কোরিওগ্রাফি তাঁর রামায়ণ, কৃষ্ণ বন্দে জগৎ কুড়ুম, শক্তি প্রভম, বন্দে ঘুম উমসুধম, ameকমেভা না ধ্যম ও সংকর লোহা সংকর, শিলাপথিকারামের মতো নাটকের নাটকে ভালভাবে উপস্থাপিত হয়েছে। নয়াদিল্লির সাংস্কৃতিক সম্পদ এবং প্রশিক্ষণ কেন্দ্রটি তার রামায়ণ-বালাকান্দাথনের ভিডিও প্রদর্শন প্রস্তুত করেছে। এটি 1993 সালে কাঞ্চির শঙ্করাচার্য জয়েন্দ্র সরস্বতী স্বামীজি প্রকাশ করেছিলেন।

পুরস্কার
--------

তাঁর মর্যাদাপূর্ণ পুরস্কারগুলির মধ্যে রয়েছে পদ্মশ্রী (১৯৮৮), সংগীত নাটক আকাদেমি পুরস্কার (১৯৮৪), কলাইমণি (১৯৮১ - তামিলনাড়ু রাজ্য পুরস্কার), সপ্তগিরি সংঘ বিদ্বানমণি (১৯৯৬ - অন্ধ্র); কালাসিরি (১৯৯৯ - কর্ণাটক); উল্লেখযোগ্য হ'ল তেলুগু একাডেমি পুরস্কার। ইন্ডিয়ান ফাইন আর্টস সোসাইটি, চেন্নাই এবং শ্রী পার্থসারথি স্বামী সভা, চেন্নাই তাঁকে যথাক্রমে জানুয়ারী ২০০১ ও ২০০২ সালে কালা কালা সারথির উপাধিতে ভূষিত করে। তিনি নাটাল্য কালা চিকমণির উপাধি পেয়েছিলেন। শ্রী ললিতা কলা একাডেমী, মহীশূর তিনি স্বামীজি উপস্থাপিত শ্রী ললিতা কলা রত্ন পুরস্কারের প্রাপকও।

তথ্যসূত্র
---------

1. ↑
**হামিদ সাঈদ কাজমী** ( উর্দু: حامد سعید کاظمی‎‎) ১৯৫৭ সালের ৩ অক্টোবর পাকিস্তানের মুলতানে জন্মগ্রহণ করেন, তিনি পাকিস্তান পিপলস পার্টির বিশিষ্ট নেতা। তিনি তালেবানের সোচ্চার সমালোচক।  ২০০৯ সালে তিনি তার জীবনে সন্ত্রাসী হামলায় বেঁচে গিয়েছিলেন। তিনি প্রধানমন্ত্রী সৈয়দ ইউসুফ রাজা গিলানির মন্ত্রিসভায় ফেডারেল ধর্ম বিষয়ক মন্ত্রীর দায়িত্ব পালন করেছেন। তিনি বেরলভী  সুন্নি ইসলামের বিশ্বাসকে অনুসরণ করেন।

পরিবার
------

কাজমী একটি সম্ভ্রান্ত ধর্মীয় পরিবারে জন্মগ্রহণ করেন; তাঁর পিতা আহমদ সাঈদ কাজেমীএকজন বিশিষ্ট সূফী ও ইসলামী পণ্ডিত ছিলেন। তিনি এগারো ভাইবোনের মধ্যে একজন।  কাজমী বিবাহিত এবং তার দুটি কন্যা ও দুই পুত্র রয়েছে।  তার পিতা সৈয়দ আহমদ সাঈদ কাজেমী ভারতের আমরোহার অধিবাসী সৈয়দ মুহাম্মদ মোক্তার আহমদ শাহ কাজমীর পুত্র। তারা ১৯৩৫ সালে মুলতানে পাড়ি জমান। এই পরিবার ৩৫ ক্রমের মধ্য দিয়ে ইমাম মুসা কাজিমের সাথে সম্পর্কিত। এ কারণেই তাকে কাজমী বলা হয়। তার বোনের মাধ্যমে তিনি পাকিস্তানের চিশতী সিলসিলার পূর্বপুরুষদের সাথে সম্পর্কিত।

রাজনৈতিক কর্মজীবন এবং শিক্ষা
----------------------------

১৯৮৫ সালে বাহাউদ্দিন জাকারিয়া বিশ্ববিদ্যালয় থেকে তিনি স্বর্ণপদক নিয়ে উর্দুতে স্নাতকোত্তর ডিগ্রি অর্জন করেন। তিনি পিএমএল'র মখদুম সৈয়দ আহমদ আলম আনোয়ারকে পরাজিত করে এনএ-১৯২ থেকে পিপিপিপি'র টিকিটে এমএনএ নির্বাচিত হন।

হত্যার চেষ্টা
-------------

২০০৯ সালের ২ সেপ্টেম্বর, তিনি ধর্মীয় বিষয়ক ফেডারেল মন্ত্রী থাকাকালীন সন্দেহভাজন তালেবান বন্দুকধারীদের একটি হত্যা থেকে বেঁচে যান। অফিস থেকে বেরোনোর সময় মোটরসাইকেল আরোহী বন্দুকধারীরা তাকে গুলি করে। এই হামলায় তার চালক ও প্রহরী নিহত হন।

তথ্যসূত্র
---------

1. ↑
2. ↑  "Jane's Intelligence Weekly"। ২০০৯।
3. ↑  Haider, Zeeshan (২ সেপ্টেম্বর ২০০৯)। "Pakistani minister shot and wounded: police"। *Reuters*।
4. ↑  "Syed Hamid Saeed Kazmi: Pakistani Leaders.com"। ৬ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৩০ জুন ২০২১।
5. ↑  "Sayed Hamid Saeed Kazmi: Pakistan Herald"। ১৩ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৩০ জুন ২০২১।
6. ↑  Asad, Malik (৩ জুন ২০১৬)। "Haj corruption case: Former federal minister sentenced to 16 years in prison"। Dawn। সংগ্রহের তারিখ ৩ জুন ২০১৬।
7. ↑  "Minister`s injured guard dies"। *Dawn*। ১০ সেপ্টেম্বর ২০০৯।
**ঢেঁকি শাক** বা *পালই শাগ* বা **ঢেঁকিয়া শাক** বা **বউ শাক** (বৈজ্ঞানিক নাম: *Diplazium esculentum*) Athyriaceae পরিবারের একটি উদ্ভিদ প্রজাতি। এটি সবজি জাতীয় ফার্ণ এশিয়া ও ওশেনিয়া জুড়ে খাদ্য হিসেবে পাওয়া যায়। এই ফার্ণটি সাধারণত সম্ভবত সবচেয়ে বেশি খাওয়া হয়।

বর্ণনা
------

ঢেঁকি শাক উত্তর বঙ্গের মানুষের একটি প্রিয় খাদ্য। একটি খুব সাধারণ ফার্ন যা ইউরোপ, এশিয়া ও উত্তর আমেরিকায় এবং বিভিন্ন নাতিশীতোষ্ণ অঞ্চলে পাওয়া যায়। স্যাঁতসেঁতে ছায়াময় এলাকাসমূহ এবং জঙ্গলে এর দেখা মেলে। থাইল্যান্ডে ভীষণ জনপ্রিয় এই শাক। সেখানে একে পাকু বলে। সারা বছর চুপসে থাকলেও বর্ষার মৌসুমে বেশ তরতাজা হয়ে উঠে ঢেঁকিশাক।

ঔষধ
---

ঢেঁকি শাক আমাদের ক্যান্সার, বিভিন্ন প্রদাহ(inflammation), লিভার ইনফেকশন এবং ছোঁয়াচে ঠাণ্ডা কাঁশি  থেকে রক্ষা করে। ঢেঁকি শাকের স্ত্রীপ্রজাতির উদ্ভিদের মূল থেকে একধরনের ওষুধ তৈরি করা হয় যা সন্তানজন্মদানের সময় মহিলাদের স্তনের ব্যাথা সারাতে কার্যকরী।
এটি আমাদের শ্বাসতন্ত্রকে সতেজ রাখে ও পুরনো কাশি সারিয়ে তোলে। এই গাছের শুষ্ক মূল থেকে তৈরি পাউডার ঘা-ক্ষত নিরাময় করে। এটিকে জন্ডিসের জন্য সবচেয়ে ভাল ঔষধ বলে মনে করা হয়। ব্যথা এবং জ্বরে খুব ফলপ্রসূ। এতে উচ্চমাত্রায় ফসফরাস থাকায় এটি ‘রিকেট’ সারাতে ব্যবহৃত হয়ে থাকে। এতে থাকা বিভিন্ন ভিটামিন ক্ষুধামন্দা দূর করে। ডায়বেটিক রোগীর জন্য এটি একটি ভালো খাবার।
ঢেঁকি শাক পটাসিয়াম বেশি থাকার কারণে এটি উচ্চ রক্তচাপ কমায়। এছাড়াও এই শাকে বেশি ভিটামিন এ ও সি থাকার ফলে এই শাক খেলে দাঁতের ক্ষত(oral cavity) এবং ফুসফুসের ক্যান্সার, ত্বকের ক্যান্সার ও গর্ভ ক্যান্সার(womb cancer) প্রতিরোধে বিশেষ ভূমিকা রাখে।

উপকারিতা
--------

১০০ গ্রাম ঢেঁকি শাকে রয়েছে-

ক্যালরি: ৩৪ কিলোক্যালরি; শর্করা: ৫.৫৪ গ্রাম; ফ্যাট: ০.৪ গ্রাম; প্রোটিন: ৪.৫৫ গ্রাম; পানি: ৯২.২১ গ্রাম. খাদ্য পুষ্টি. কার্বোহাইড্রেট. আঁশ: ২.৮ গ্রাম; ভিটামিন- বি-১ (থায়ামিন): ০.০২ মি.গ্রা.; ভিটামিন- বি-২ (রিবোফ্ল্যাভিন): ০.২১ মি.গ্রা.; ভিটামিন- বি-৩ (নায়াসিন): ৪.৯৮ মি.গ্রা.; ভিটামিন- বি-৬: ০.১৪৯ মি.গ্রা.; ভিটামিন- সি: ২৬.৬ মি.গ্রা.; ভিটামিন- এ: ৩৬১৭ I.U. (আন্তর্জাতিক একক); সোডিয়াম: ১ মি.গ্রা.; পটাসিয়াম (K): ৩৭০ মি.গ্রা.; ক্যালসিয়াম (Ca): ৩২ মি.গ্রা.; ফসফরাস (P): ৪৮ মি.গ্রা; ম্যাগনেসিয়াম (Mg): ৩৪ মি.গ্রা.; লৌহ: ১.৩১ মি.গ্রা.; জিংক (Zn): ০.৮৩ মি.গ্রা. সেলেনিয়াম (Se): ০.৭ মাইক্রোগ্রাম, তামা (Cu): ০.৩২ মি.গ্রা. ম্যাঙ্গানিজ (Mn): ০.৫১ মি.গ্রা.।

সাবধানতা
--------

কোন ভাবেই ভালো করে রান্না না করে এই শাক খাওয়া উচিত নয়। এছাড়া না চিনে ঢেঁকি শাকের মত দেখতে যেকোনো ফার্নকেই শাক হিসেবে খাওয়া উচিত না; কারণ এর অনেক প্রজাতি বিষাক্ত। পুরুষপ্রজাতির উদ্ভিদ থেকে প্রাপ্ত অংশ বেশি গ্রহণের ফলে পেশী দুর্বলতা, চোখে সমস্যা এমনকি কোমাতে(coma)ও চলে যেতে পারে মানুষ।

চিত্রশালা
---------

* ইয়াম পক খুত,  ফার্ন পাতা এবং শুয়োরের থাই সালাদ*ইয়াম পক খুত*, ফার্ন পাতা এবং শুয়োরের থাই সালাদ
* ইনসালাদং পাকো (ফার্ন সালাদ) ল্যারি ক্রুজের আবে রেস্তোরা, ম্যানিলা*ইনসালাদং পাকো* (ফার্ন সালাদ) ল্যারি ক্রুজের আবে রেস্তোরা, ম্যানিলা
* বাসস্থানবাসস্থান

তথ্যসূত্র
---------

1. ↑  Anonymous। "Vegetable fern" (পিডিএফ)। *Use and production of D. esculentum*। AVRDC (The World Vegetable Center)। ২৬ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ নভেম্বর ২০১১।
**বাবুগোশা** (ইংরেজি: Indian pear) হল ভারতীয় নাশপাতি যা রোজাসিয়ে পরিবারের 'পাইরাস কমিউনিস' গণের অন্তর্ভুক্ত একটি ভোজ্য মিষ্ট ফল। নাশপাতি প্রজাতির মত উচ্চ ফাইবার তথা আঁশযুক্ত, গুরুত্বপূর্ণ অ্যান্টিঅক্সিডেন্ট ও ফ্ল্যাভোনয়েডে সমৃদ্ধ মিষ্ট ফল বাবুগোশা। রোজাসিয়ে পরিবারের অন্যান্য ফল— আপেল, নাশপাতি, এপ্রিকট, চেরি, পীচ, বরই, স্ট্রবেরি ইত্যাদির ন্যায় লাল, সবুজ, হলুদ সোনালী ও বাদামী শেডে পাওয়া যায়। বাবুগোশা মাঝারি আকারের পর্ণমোচী উদ্ভিদে জন্মায় এবং গাছগুলি সাধারণত ১০-১২ মিটার উচ্চতার হয়ে থাকে।  তাই গাছটিকে ছোট উঠানের মত জায়গাতে রোপন করা যেতে পারে। 

বাবুগোশা ফল- পুরো এবং অর্ধেক
নাতিশীতোষ্ণ, আর্দ্র উপক্রান্তীয় জলবায়ুতে এই প্রজাতির গাছ সবচেয়ে ভাল জন্মে। গাছ লাগানোর তিন-চার বছর পর সাধারণভাবে জানুয়ারি মাসের শেষ থেকে ফেব্রুয়ারি মাস পর্যন্ত ফুল ফোটা শুরু হয়। কখনও কখনও অবশ্য নির্দিষ্ট এলাকার জলবায়ুর উপর ভিত্তি করে পরিবর্তিত হয়ে থাকে।

পুষ্টিগুণ
---------

বাবুগোশা নানা পুষ্টিগুণে সমৃদ্ধ। ১০০ গ্রাম বাবুগোশায় রয়েছে—

খাদ্য শক্তি— ৫৮ ক্যালোরি,
প্রোটিন— ০.৩৮ গ্রাম,
চর্বি — ০.১২ গ্রাম,
কার্বোহাইড্রেট— ১৫.৪৬ গ্রাম,
শর্করা — ৯.৮০ গ্রাম,
ফাইবার — ৩.১০ গ্রাম,
সোডিয়াম — ১ মিলিগ্রাম, 
পটাসিয়াম— ১১৯ মিলিগ্রাম,

উপকারিতা
--------

বাবুগোশা ফল কম চর্বিযুক্ত হওয়ায় ওজন কমাতে কার্যকরী। আবার ফাইবারে সমৃদ্ধ হওয়ায় হজমে ও কোলন পরিষ্কারে সহায়ক। এছাড়াও একটি মাঝারি আকারের বাবুগোসায় অ্যান্টিঅক্সিডেন্টের প্রভাব থাকায় ও পটাসিয়ামের পরিমান ১১৬ মিলিগ্রাম হওয়ায় হৃদস্পন্দন ও রক্তচাপ নিয়ন্ত্রণে কার্যকরী। 

আয়ুর্বেদে বাবুগোশা ভেষজ ফল হিসাবে বিভিন্ন রোগের চিকিৎসায় ব্যবহৃত হয়। জ্বর উপশমে প্রাকৃতিক প্রতিকার হিসাবে গণ্য করা হয়। তাজা ফল হিসাবে, রসে পরিণত করে বা রান্নার উপাদানে ব্যবহার করা যায়।

নাশপাতির সঙ্গে পার্থক্য
-----------------------

1. নাশপাতি সাধারণত গোলাকৃতির সবুজ ও হলুদ রঙের হয়, বাবুগোশা একটু লম্বাটে সবুজ, হলুদ, লাল, সোনালী এবং সংমিশ্রণে বিভিন্ন রঙের হয়ে থাকে।
2. বাবুগোশার স্বাদ মনোরম, নাশপাতির স্বাদ মিষ্ট ও টক।
3. বাবুগোশা নরম, নাশপাতি শক্ত।
4. বাবুগোশার বীজ নাশপাতির বীজের চেয়ে ছোট।
5. বাবুগোশায় ভিটামিন -সি এর পরিমাণ নাশপাতির চেয়ে কম।

তথ্যসূত্র
---------

1. 1 2 3  "Babugosha/Indian Pear - Fruit Plants & Tree"। সংগ্রহের তারিখ ২০২৩-০৩-২২।
2. 1 2 3  "Nashpati and Babugosha"। সংগ্রহের তারিখ ২০২৩-০৩-২২।
3. ↑  "Babugosha Aka Pear 100 Grams - Nutrition Facts"। সংগ্রহের তারিখ ২০২৩-০৩-২২।
সরিষা থেকে তেল নিষ্কাশনের পর প্রাপ্ত অবশিষ্টাংশকে সরিষার খৈল বলে যা জৈব সার রূপে ব্যবহৃত হয়। সরিষার খৈল গুল্ম উদ্ভিদের জন্য (ফল, ফুল এবং সবজি গাছ) উৎকৃষ্ট জৈব সার, খাদ্য উপাদান এমনকি অনুঘটকের ভূমিকা পালন করে থাকে। ইংরেজিতে একে *Mustard Cake* বলে থাকে।

কার্যকারীতা
-----------

সরিষার খৈলে সরিষা ব্যতীত অন্য কোন উপাদান মেশানো থাকেনা বলে এটি সর্বজনীন ও অক্ষতিকর একটি সার।
এটিকে মাটির সাথে মিশিয়ে এবং তরল জৈব সার হিসাবে উভয় উপায়েই ব্যবহার করা যায়।

* উদ্ভিদের জন্য প্রয়োজনীয় নাইট্রোজেন, পটাশিয়াম ও বিভিন্ন ম্যাক্রো ও মাইক্রো উপাদানের চাহিদা মেটায়। এতে ফুল, ফল এবং গাছের সঠিক মাত্রায় বৃদ্ধি হয়।
* প্রাকৃতিক ও পরিবেশ বান্ধব উৎকৃষ্ট জৈব সার।
* উদ্ভিদের প্রয়োজনীয় ফসফরাসের জোগান পায়।

ব্যবহারবিধি
-----------

সরিষার খৈলকে ২ ভাবে ব্যবহার করা যায়।

### সরাসরি ব্যবহার

সরিষা খৈল সরাসরি মাটিতে ব্যবহার করার জন্য সরিষার খৈল ভালোভাবে গুঁড়ো করে নিতে হয়। গাছের গোড়া থেকে অর্ধ মিটার দূরে সরিষার খৈল প্রয়োগ করা যায়।

### তরলীকরণ

সরিষার খৈল পচাতে পানিতে এক সপ্তাহ ভিজিয়ে রাখতে হয়। এক সপ্তাহ পর পচানো পানি ও বিশুদ্ধ পানির সাথে ১ঃ১০ অনুপাতে উদ্ভিদের গোড়ার কাছাকাছি মাটিতে প্রয়োগ করতে হবে।

তথ্যসূত্র
---------

1. ↑

বহিঃসংযোগ
---------
**কুর্গের ছোট এলাচ** কর্ণাটকের কোড়গু জেলায় জন্মে এমন সবুজ জাতের এলাচ। 

খুব মজাদার সুগন্ধ এবং স্বাদের জন্য প্রায়শই একে "মশলার রানী" হিসাবে উল্লেখ করা হয়, সবুজ এলাচ হল এলাচ গাছের বীজকোষ থেকে জাত পানিশূন্য পাকা ফল।

এলাচ আজকের বিশ্বের সবচেয়ে ব্যয়বহুল এবং জনপ্রিয় মশলা। এটি একটি তীব্র, কিছুটা মিষ্টি স্বাদযুক্ত একটি মশলা যাকে কিছু লোক পুদিনার সাথে তুলনা করে। এটি ভারতে উদ্ভূত হয়েছে তবে এটি বিশ্বব্যাপী উপলভ্য এবং মিষ্টি ও মজাদার উভয় রন্ধনপ্রণালীতে ব্যবহৃত হয়। এলাচের বীজ, তেল ও নির্যাসের চিত্তাকর্ষক ঔষধি গুণাবলী রয়েছে বলে মনে করা হয় এবং বহু শতাব্দী ধরে ঐতিহ্যবাহী ঔষধ হিসাবে ব্যবহৃত হয়ে আসছে। 

এটি রক্তচাপ হ্রাস করে, শ্বাস প্রশ্বাসের উন্নতি করে এবং ওজন হ্রাসে সহায়তা করে। রান্নায় এলাচের ব্যবহার স্বাস্থ্যের উন্নতির জন্য নিরাপদ এবং কার্যকরী উপায় হতে পারে।

চাষ
---

এলাচের চাষ উপত্যকা অঞ্চলে সীমাবদ্ধ, যেখানে গ্রীষ্মের মাসগুলিতে সেচের জল সরবরাহের ব্যবস্থা রয়েছে। ছোট এলাচের প্রাকৃতিক আবাস হ'ল পশ্চিম ঘাটের চিরসবুজ বন, যেখানে বার্ষিক বৃষ্টিপাত ১৫০০ থেকে ৪০০০ মিমি, তাপমাত্রা ১০ থেকে ৩৫ ডিগ্রি সেন্টিগ্রেড এবং সমুদ্রপৃষ্ঠ থেকে উচ্চতা ৬০০ থেকে ১২০০ মিটার। এলাচ সাধারণত ফসফরাস এবং পটাসিয়াম সমৃদ্ধ দোআঁশ মাটিতে জন্মে। মাটি হতে হবে ভাল নিকাশি ব্যবস্থাসম্পন্ন, গভীর, ভাল গঠনবিন্যাসযুক্ত এবং জৈব উপাদান সমৃদ্ধ।

ভৌগোলিক নির্দেশক অধিকার
-----------------------

কুর্গের ছোট এলাচ বৌদ্ধিক সম্পত্তি অধিকার সংরক্ষণ বা ভৌগোলিক নির্দেশক (জিআই) মর্যাদা পেয়েছে।

ব্যবহার
-------

এলাচ অন্যতম ব্যয়বহুল মশলা। এটি মিষ্টি এবং নোনতা খাবারে ব্যবহৃত হয়। এলাচের বীজ থেকে তেল স্বাদযুক্ত খাবার, টনিক, মদ এবং সুগন্ধি তৈরিতে ব্যবহৃত হয়। আয়ুর্বেদিক ওষুধে এই মশলা বহুলাংশে ব্যবহৃত হয় কারণ এর নিরাময় ক্ষমতা রয়েছে; এটি মাড়ি ও দাঁতের সংক্রমণ, পাচনজনিত ব্যাধি ইত্যাদি নিরাময়ে সহায়তা করে।

আরো দেখুন
---------

* কুর্গ কমলা
* নাঞ্জানাগড় কলা
* উদুপি মট্টু গুললা
* ব্যাদগি মরিচ
* বেঙ্গালুরু নীল

তথ্যসূত্র
---------

1. ↑  "Coorg green cardamom to join select club"। ২৬ মার্চ ২০০৯ – www.thehindu.com-এর মাধ্যমে।
2. ↑  "Green Cardamom (Elaichi)"। *Grandma's Coorg Spices* (ইংরেজি ভাষায়)। সংগ্রহের তারিখ ২০২১-০৩-০৩।
3. ↑  "Cardamom - The Spice Queen of the Hills of Coorg"। *Coorg* (ইংরেজি ভাষায়)। ২০১১-০৮-২২। সংগ্রহের তারিখ ২০২১-০৩-০৩।
4. ↑  "Details | Geographical Indications | Intellectual Property India"। *ipindiaservices.gov.in*। সংগ্রহের তারিখ ২০২১-০৩-০৩।
পুকুরের মধ্যকার উত্তপ্ত জায়গা
**গেট'অ্যাল পুকুর** একটি ছোট অতিলবণাক্ত লেক যেটি ডালল আগ্নেয়গিরির নিকট ডানাকিল ডিপ্রেশনে (আফার, ইথিওপিয়া) অবস্থিত। এটি একটি টেকটনিক প্লেটের নিকট অবস্থিত । যে কারণে এর মধ্যভাগ থেকে উত্তাপ ও বাষ্প উৎপন্ন হয়ে থাকে। এই পুকুরের লবণাক্ত পানি মোট পানির ৪৩%। পানির ধরন অনুযায়ী এটা বিশ্বের সবচাইতে লবণাক্ত পানি বলা হয়ে থাকে।

অবস্থান ও উৎপত্তি
-----------------

এই গেটে'অ্যাল পুকুরটি ডালোল আগ্নেয়গিরির প্রায় ৪ কিলোমিটার (২.৫ মা) দক্ষিণ দিকে অবস্থিত। পুকুরটি অর্ধচন্দ্রাকৃতি যার ব্যাস প্রায় ৬০ মিটারের মতো । ৬০ মিটার (২০০ ফু)।

এবং স্থানীয় আদিবাসীদের ভাষ্যমতে ২০০৫ সালের জানুয়ারিতে ঘটা একটি ভূমিকম্পের ফলে এখানে অগ্নুৎপাত হয়েছিল এবং যার কারণে এই উত্তপ্ত পুকুরটি সৃষ্টি হয়। এই পুকুরের তাপমাত্রা প্রায় ৫০–৫৫ °সে (১২২–১৩১ °ফা) , যা স্বাভাবিক পরিবেশের তাপমাত্রা থেকে বেশ গরম এবং উত্তপ্ত ।

পানির গঠন ও উপাদান
------------------

গেট'ল পুকুরটির মূল উপাদান গুলোর মধ্যে রয়েছে ক্যালসিয়াম ক্লোরাইড (CaCl2) ২.৭২ মোল/কেজি ও ম্যাগনেসিয়াম ক্লোরাইড (MgCl2) ১.৪২ মোল/কেজি। এবং সোডিয়াম , পটাসিয়াম এবং নাইট্রোজেন ডাই অক্সাইডNa+, K+ ,NO2− আয়নও রয়েছে। লবনাক্ত পদার্থের মোট পরিমাণ ৪৩৩ গ্রাম/কেজি যা ৪৩.৩%। এবং এটি আয়রনে ফেরিক Fe3+ এবং ক্লোরিন আয়ন Cl−উৎপাদন করে যা, পুকুরটির রঙ হলুদ করে তুলেছে। 

পুকুরটির আশেপাশে সবসময়ই বুদবুদ উৎপন্ন হয়, যার ফলে এখানে কার্বন ডাই অক্সাইড CO2 উৎপন্ন হয়, যা খুবই ক্ষতিকর একটি গ্যাস । এই জন্য পুকুরের আশেপাশে বিভিন্ন প্রাণী এবং পাখির মৃতদেহ পাওয়া গেছে বলে জানা যায়।

তথ্যসূত্র
---------

1. 1 2  Perez, Eduardo; Chebude, Yonas (এপ্রিল ২০১৭)। "Chemical Analysis of Gaet'ale, a Hypersaline Pond in Danakil Depression (Ethiopia): New Record for the Most Saline Water Body on Earth"। *Aquatic Geochemistry*। **23** (2): 109–117। ডিওআই:10.1007/s10498-017-9312-z। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Master, Sharad (২০১৬)। "Gaet'ale - a reactivated thermal spring and potential tourist hazard in the Asale salt flats, Danakil Depression, Ethiopia"। *Journal of Applied Volcanology*। **5**: 1–9। ডিওআই:10.1186/s13617-015-0042-x অবাধে প্রবেশযোগ্য। সংগ্রহের তারিখ ১৫ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
3. 1 2  Fox-Skelly, Jasmin (৪ আগস্ট ২০১৭)। "In Earth's hottest place, life has been found in pure acid"। *BBC Future*। সংগ্রহের তারিখ ২৭ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

* Hyperdiverse archaea near life limits at the polyextreme geothermal Dallol area
**পুলিশ ট্রেনিং সেন্টার, খুলনা** বা *পুলিশ প্রশিক্ষণ কেন্দ্র, খুলনা* বাংলাদেশের চারটি পুলিশ প্রশিক্ষণ কেন্দ্রগুলির একটি। এটি ঢাকা-যশোর-খুলনা মহাসড়ক সংলগ্ন খুলনা শহরের উত্তর প্রান্তে মীরেরডাঙ্গা নামক স্থানে অবস্থিত।

ইতিহাস
------

১৯৭২ সালে খুলনা শহরের খালিশপুরে *আঞ্চলিক পুলিশ প্রশিক্ষণ বিদ্যালয়* হিসেবে প্রতিষ্ঠানটি যাত্রা শুরু করে। ১৯৮০ সালে এটিকে যশোর পুলিশ লাইন্সে স্থানান্তর করা হয়। সবশেষ ১৯৮৯ সালের ১৮ সেপ্টেম্বর এটিকে বর্তমান জায়গায় স্থানান্তর এবং পুলিশ প্রশিক্ষণ কেন্দ্রে উন্নীত করা হয়।

অবকাঠামো
--------

খুলনা পুলিশ ট্রেনিং সেন্টারে আছে একটি দ্বিতল প্রশাসনিক ভবন। আরও আছে পাঁচতলা রিক্রুট কন্সটেবল ব্যারাক ও ছয়তলা রিক্রুট কন্সটেবল ব্যারাক, একটি বহুমুখী মিলনায়তন, একটি দ্বিতল মসজিদ, দ্বিতল কমান্ডেন্টের বাসভবন, দুটি ৬ তলা স্টাফ কোয়ার্টার এবং তিনটি টিনশেড ব্যারাক। মূল স্থাপনার অদূরে শিরোমণি নামক স্থানে এর নিজস্ব একটি ফায়ারিং রেঞ্জ রয়েছে।

কোর্সসমূহ
---------

| ক্রমিক নং | শিক্ষানবিশদের পদবী | সময়সীমা |
| --- | --- | --- |
| ১ | সহকারী উপপুলিশ পরিদর্শক নবায়ন কোর্স | ৮ সপ্তাহ |
| ২ | রিক্রুট কন্সটেবল | ৬ মাস |

তথ্যসূত্র
---------
দেওয়ান রাকয়াতের প্রতিনিধিত্ব করা ফেডারেল নির্বাচনী এলাকা জন্য পাগোহ (ফেডারেল নির্বাচনী এলাকা) দেখুন।

**পাগোহ** হলো মালয়েশিয়ার জোহোরের মুয়ার জেলার একটি শহরতলি। পেনিনসুলার মালয়েশিয়ার পশ্চিম উপকূলের প্রধান রাজপথ উত্তর-দক্ষিণ এক্সপ্রেসওয়ের অন্যতম প্রধান বিনিময় সড়কের মাধ্যমে পাগোহতে যাতায়াত করা যায়। ইনস্টিটিউট কেমাহিরান বেলিয়া নেগারা (আইকেবিএন) এবং মালয়েশিয়ান আন্তর্জাতিক সার্ভিস নাসুহা ক্যাম্পসহ এই শহরে বেশ কয়েকটি ফেডারেল সরকারী প্রতিষ্ঠান রয়েছে।

শিক্ষা
------

পাগোহের কয়েকটি প্রাথমিক বিদ্যালয়ে প্রাথমিক শিক্ষা দেওয়া হয়। যার একটি উদাহরণ হলো: এসজেকেসি (আন্তর্জাতিক মানের চীনা স্কুল) সুন মং যার বয়স প্রায় ৫০ বছর। পাগোহের একটি মাধ্যমিক বিদ্যালয় হলো এসএমকে সুলতান আলাউদ্দিন রিয়াত শাহ (এসএআরএস১), মালাক্কার সুলতানের নামানুসারে নামকরণ করা হয়, যিনি পাগোহতে মারা যান।

*পাগোহ এডুকেশনাল হাব* (এডুহাব পাগোহ), মালয়েশিয়ার সর্ববৃহৎ সর্বজনীন উচ্চশিক্ষা কেন্দ্র এলাকা। যেখানে মুয়ারের একটি নতুন সুপরিকল্পিত শিক্ষার শহর বন্দর বিশ্ববিদ্যালয় পাগোহ নির্মাণ করা হচ্ছে। ২০১১ সালের সেপ্টেম্বরের মাঝামাঝি এর প্রথম ধাপটি চালু করা হয়।

পর্যটক আকর্ষণসমূহ
-----------------

* দামাই বাগান (দুসুন দামাই)
* কাম্পাং রাজা মসজিদ এবং সুলতান আলাউদ্দিন রিয়াত শাহ প্রথম এর সমাধি
* নাসুহা মশলা বাগান (তামান রেম্পাহ রাতুস নাসুহা)

আরও দেখুন
---------

* মালয়েশিয়ার শহরের তালিকা
* উত্তর-দক্ষিণ এক্সপ্রেসওয়ে

তথ্যসূত্র
---------

1. ↑  "The rise of Pagoh"। *nst.com.my*। ১৬ নভেম্বর ২০১৭। সংগ্রহের তারিখ ২৩ এপ্রিল ২০১৮।
2. ↑  Khairul Ashraf Kammed (১৬ নভেম্বর ২০১৭)। "The rise of Pagoh"। New Straits Times। সংগ্রহের তারিখ ৫ সেপ্টেম্বর ২০১৯।
3. ↑  Muhyiddin launches phase one of Pagoh education hub  ওয়েব্যাক মেশিনে আর্কাইভকৃত ২৯ ডিসেম্বর ২০১১ তারিখে
বিশ্বের নতুন সপ্তাশ্চর্য প্রতিযোগিতার বিজয়ী নিদর্শনগুলির অবস্থান
**বিশ্বের নতুন সপ্তাশ্চর্য** এমন একটি প্রকল্প যার মূল উদ্দেশ্য হচ্ছে আধুনিক বিশ্বের নতুন বিস্ময়ের তালিকা তৈরি করে প্রাচীন বিশ্বের সপ্তাশ্চর্যের ধারণাটিকে পুনঃরুজ্জীবিত করা। এ লক্ষ্যে ব্যক্তিমালিকানাধীন New 7 Wonders Foundation বিশ্বব্যাপী ইন্টারনেট ও ফোনের মাধ্যমে বিশ্বের সাতটি নতুন বিস্ময়ের তালিকায় ভুক্তির জন্য মনোনয়ন ও ভোট আহবান করে এবং এর বিজয়ীদের তালিকা ৭ জুলাই, ২০০৭ তারিখে পর্তুগালে ঘোষণা করা হয়।

সুইজারল্যান্ড ভিত্তিক "New 7 Wonders Foundation" এর দাবী এই প্রকল্পে ইন্টারনেট এবং ফোনের মাধ্যমে ১০০ মিলিয়ন বা ১০ কোটি ভোট পড়েছে। যেহেতু ভক্ত, সরকার এবং পর্যটন সংস্হাগুলো কোন বাধা ছাড়াই যতগুলো ইচ্ছা ভোট দিতে পেরেছে তাই এই ভোটাভুটিকে অনেকেই অবৈজ্ঞানিক আখ্যা দিয়েছেন।

ইতিহাস
------

বিজয়ী নিদর্শনসমূহ
------------------

| বিশ্বের নতুন সপ্তাশ্চর্যের নাম | অবস্থান | ছবি |
| --- | --- | --- |
| চিচেন ইৎজা | মেক্সিকো ইউকাতান, মেক্সিকো | El Castillo being climbed by tourists |
| ত্রাণকর্তা যিশুখ্রিস্ট | ব্রাজিল রিউ দি জানেইরু, ব্রাজিল | Christ the Redeemer in Rio de Janeiro*Christ the Redeemer* in Rio de Janeiro |
| কলোজিয়াম | ইতালি রোম, ইতালি | The Colosseum at dusk: exterior view of the best-preserved section |
| চীনের মহাপ্রাচীর | চীন চীন | The Great Wall in the winter |
| মাচু পিচু | পেরু কোস্কো, পেরু | View of Machu PicchuView of Machu Picchu |
| পেত্রা | জর্ডান জর্ডান | The Treasury at PetraThe Treasury at Petra |
| তাজমহল | ভারত আগ্রা, ভারত | Taj Mahal |
| এবং তালিকাতে একটি সম্মানসূচক ভুক্তি রয়েছে: গিজার মহা পিরামিড (প্রাচীন বিশ্বের সপ্তাশ্চর্যের একমাত্র প্রতিনিধি) | মিশর কায়রো, মিশর | Pyramide Kheops |
|

প্রতিক্রিয়া
------------

অন্যান্য চূড়ান্ত মনোনয়নপ্রাপ্ত নিদর্শনসমূহ
--------------------------------------------

তথ্যসূত্র
---------


উইকিমিডিয়া কমন্সে **বিশ্বের সাতটি নতুন বিস্ময়** সংক্রান্ত মিডিয়া রয়েছে।

 **অসম্পূর্ণ**
***সত্যম শিবম সুন্দরম*** হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যেটির পরিচালক এবং প্রযোজক দুটিই রাজ কাপুর ছিলেন। চলচ্চিত্রটিতে রাজ কাপুরের ভাই শশী কাপুর এবং শশীর প্রেমিকার চরিত্রে জিনাত আমান অভিনয় করেন। চলচ্চিত্রটির কাহিনী লিখেছিলেন জৈনেন্দ্র জৈন এবং চলচ্চিত্রটির কাহিনী শারীরিক এবং মানসিক ভালোবাসার মধ্যে এক পার্থক্য নিরূপণকারী কাহিনী হিসেবে আবর্তিত হয়।

চলচ্চিত্রটিতে অভিনেত্রী জিনাত আমানকে তার শরীরের বেশ কিছু অংশ দেখাতে হয়েছিলো যা তখনকার ভারতীয় অভিনেত্রীরা দেখাতে চাইতেননা কিংবা চাইলেও খুব কম অভিনেত্রীই চাইতেন; পরিচালক রাজ কাপুর প্রথমে জিনাতের জায়গায় হেমা মালিনীকে নিতে চেয়েছিলেন, এছাড়াও ডিম্পল কাপাডিয়াকেও যিনি ১৯৭৩ সালের রাজ কাপুরেরই চলচ্চিত্র *ববি*তে টু-পিস বিকিনি পরেছিলেন *সত্যম শিবম সুন্দরম*-এ জিনাতের করা চরিত্রে অভিনয় করার কথা বললে তিনিও প্রস্তাব ফিরিয়ে দেন, আবার রাজ কাপুর বিদ্যা সিনহার কাছেও যান যিনি ১৯৭৪ সালের চলচ্চিত্র *রজনীগন্ধা* চলচ্চিত্রে অভিনয় করে প্রশংসিত হয়েছিলেন কিন্তু বিদ্যাও সত্যম শিবম সুন্দরমে অভিনয়ের প্রস্তাব গ্রহণ করেননি।

তথ্যসূত্র
---------

1. ↑    ওয়েব্যাক মেশিনে আর্কাইভকৃত ১৪ সেপ্টেম্বর ২০১৮ তারিখে Feed/Books/Raj-Kapoor-The-face-behind-the-star/Article1-254712.aspx
2. ↑  "Blast from the Past-Satyam Shivam Sundarma (1978)"। The Hindu। Hindu। ২৫ সেপ্টেম্বর ২০১৪। সংগ্রহের তারিখ ২০ অক্টোবর ২০১৪।
3. ↑  "'I still regret saying no to Raj Kapoor for Satyam Shivam Sundaram'"। *Rediff* (ইংরেজি ভাষায়)। সংগ্রহের তারিখ ২০২০-০৭-০২।

বহিঃসংযোগ
---------

* ইন্টারনেট মুভি ডেটাবেজে *সত্যম শিবম সুন্দরম*  (ইংরেজি)